آمریکا مرکزی کشفیات تشکیلاتی "سیا"نین اسکی باشقانی کؤمکچی‌سی جان مک لاگلین، تورکیه‌نین انرژی امنیتی موضوعسوندا مثبت آددیم‌لار آتدیغینی سؤیله‌دی.
تورکیه‌نین بؤلگه‌دکی انرژی امنیتی ایشلرینی آنادولو آژانسینا قیمتلن‌دیرن مک لاگلین،
" تورکیه، بو آندا هم ناتو-یا قارشی مسئو‌لیت‌لرینی یئرینه یئتیریر، هم ده ساغلام بیر انرژی گله‌جگی اوچون روسیا ایله یارا‌لارینی قوجاقلاییر." دئدی.
سون دؤورده پرزیدنتی رجب طیب اردوغانین، روسیا ایله علاقه‌لری اینکیشاف ائتدیردیگینی و تورکیه‌نین ایرانلا دا افکتیو بیر علاقه یاراتدیغینی ایضاح ائدن مک لاگلین،
"بو، تورکیه اوچون مثبت بیر شئی. بونو بیلیرم کی؛ تورکیه، روسیا ایله درینینه تیجارت علاقه‌لره صاحب. اونسوز دا روسیا، بؤیوک بیر انرژی تداروکچوسو اؤلکه اولا‌راق تورکیه اوچون اهمیت‌لی بیر کونسپت. دیگر طرف‌دن، آذربایجانلا تورکیه اونسوز دا بیر-بیرینه چوخ یاراشان ایکی اؤلکه . دئییلدیگی کیمی ایکی اؤلکه بیر میللت وضعیتی سؤز موضوعسو. " دئیه دانیشدی.
تورکیه‌نین، سوریه‌ده ترور تشکیلاتی داشه قارشی بؤیوک بیر موباریزه ایجرا ائتدیگینی ایفاده ائدن مک لاگلین،
"تورکیه، بو آندا چوخ گوجلو بیر شکیلده داعشله ووروشا‌راق، نه ائتمه‌سی لازیم‌دیرسا اونو ائدیر. مرزلری‌نین امنیتینی تامین ائتمک و قونشولارییلا داها اعتبارلی بیر مرزه صاحب اولماق اوچون چالیشیر." دئیه بیلدیرمیشدیر.
مک لاگلین، تورکیه‌نین عینی زاماندا ناتو عضوو اولدوغونو و بو سببله بعضی حال‌لاردا عضو اولمانین گتیردیگی یوکو ده داشیماق وضعیتینده اولدوغونو ایفاده ائتدی.
ناتو عضوو اولمانین روسیا ایله مثبت و وئریملی علاقه‌لر قورماغی اؤنله‌دیغینه ایشاره ائدن مکلاگلین،
"مسئلن آمریکا ایله روسیا، اوکراین موضوعسوندا چوخ فرق‌لی سیاست‌لره صاحب‌لر اما سوریه‌دکی پروبلم‌لرین حلّی و راضی‌لیق موضوعسوندا اورتاق نقطه‌ده بولوشولماسی علاقه‌لری‌نین بیر حیسه‌سی. آیریجا روسیا، ایرانلا نوکلئر آنلاشما ائدیلمه‌سینده ده چوخ کؤمکچی اولدو. بو گون‌لرده بؤیوک اؤلکه‌لرله علاقه‌لر حقیقتن کومپلکس. بونو تصویر ائتمیین ساده بیر یولو یوخدور. " ایفاده‌لرینی ایستیفاده ائتدی.
تورکیه، طبیعی گاز احتیاجی‌نین بؤیوک حیسه‌سینی روسیا، ایران و آذربایجان‌دان قارشیلاییر. بو چرچیوه‌ده کئچن ایل، روسیا‌دان 26،7 میلیارد متر مکعب، ایران‌دان 7،8 میلیارد و آذربایجان‌دان دا 6،1 میلیارد متر مکعب طبیعی گاز تامین ائدیلدی.
